ტვინ პიქსი (ეპიზოდების სია)

ამერიკული დრამატული ტელესერიალ „ტვინ პიქსის“ პრემიერა გაიმართა 1990 წლის 8 აპრილს, ABC Network-ზე. ჩვენება 1991 წლის 10 ივნისს დასრულდა. სერიალის შემქმნელები არიან დევიდ ლინჩი და მარკ ფროსტი. იგი მოიცავს 30 ეპიზოდს და 2 სეზონს. ორიგინალური პილოტი და მეორე სეზონის პირველი ეპიზოდი ერთსაათიანებია, ხოლო დანარჩენი ეპიზოდების ხანგრძლივობა 45 წუთამდეა. ABC-მ სერიალის წარმოება შეაჩერა მეორე სეზონის დაბალი რეიტინგის გამო.

2001 და 2007 წელს გამოვიდა სერიალის ორივე სეზონის DVD ვერსიები. სრული კომპლექტი, „The Definitive Gold Box Edition“, გაყიდვაში 2007 წლის 30 ოქტომბერს გამოჩნდა, სხვა დამატებითი ვიდეოებით. სრული სერიალი (ისევე, როგორც ფილმი „ტვინ პიქსი: მომყევი, ცეცხლო“) Blu-ray-ზე, კიდევ უფრო მეტ მასალასთან ერთად, 2014 წლის 29 ივლისში გამოვიდა.

სერიალის მთავარი პერსონაჟია დეილ კუპერი, გამოძიების ფედერალური ბიუროს სპეციალური აგენტი, რომელიც ჩადის გამოგონილ ქალაქ ტვინ პიქსში (ვაშინგტონის შტატი), რათა გამოიძიოს სკოლის მოსწავლე ლორა პალმერის იდუმალებით მოცული მკვლელობა. სრულმეტრაჟიან ფილმში „ტვინ პიქსი: მომყევი, ცეცხლო“ მოთხრობილია იმ მოვლენების შესახებ, რომლებიც ამ გამოძიებას წინ უსწრებდნენ. ფილმი 1992 წლის 28 აგვისტოს გამოვიდა.

სერიალის პერსონაჟების როლებს ასრულებენ: კაილ მაკლაქლენი (დეილ კუპერი), მაიკლ ონტკინი (შერიფი ჰარი ს. ტრუმენი), მედხენ ამიკი (შელი ჯონსონი), დენა ეშბრუკი (ბობი ბრიგზი), რიჩარდ ბაიმერი (ბენჯამინ ჰორნი), ლარა ფლინ ბოილი (დონა ჰეიუორდი), შერილინ ფენი (ოდრი ჰორნი), უორენ ფროსტი (ექიმი უილ ჰეიუორდი), პეგი ლიპტონი (ნორმა ჯენინგზი), ჯეიმზ მარშალი (ჯეიმზ ჰარლი), ევერეტ მაკგილი (დიდი ედ ჰარლი), ჯეკ ნენსი (პიტ მარტელი), კიმი რობერტსონი (ლუსი მორანი), რეი უაიზი (ლილანდ პალმერი), ჯოან ჩენი (ჯოზი პაკარდი) და პაიპერ ლორი (კეთრინ მარტელი).

2015 წლის 6 ოქტომბერს დადასტურდა, რომ სერიალი გაგრძელდებოდა Showtime-ზე. მისი პრემიერა გაიმართა 2017 წლის 21 მაისს. სეზონში შედის 18 ეპიზოდი.

სერიალის მიმოხილვა

 ეპიზოდები 

 სეზონი 1 (1990) 

ტელესერიალის პირველი სეზონი დაიწყო 1990 წლის 8 აპრილს. მასში რვა ეპიზოდი შედის. სერიალი მოკლული ლორა პალმერის პოვნით. ეს მოვლენა ქალაქის მთლიან დასახლებას ააღელვებს. შერიფი ჰარი ს. ტრუმენი აღძრულ საქმეს იძიებს მოწვეულ აგენტ დეილ კუპერთან ერთად, რომელიც ეჩვევა ქალაქს, გაიცნობს მის მაცხოვრებლებს, რომელთაგან ყოველი თავისებურად საინტერესოა. სერიალის მსვლელობისას ქალაქის ჩვეული ცხოვრება სახეს იცვლის, აშკარა ხდება საიდუმლოებები, რომლებსაც იგი მანამდე მალავდა. 

 სეზონი 2 (1990–91) 

სერიალის მეორე სეზონის დაწყებამდე გამოვიდა წიგნი „ლორა პალმერის საიდუმლო დღიური“. პირველ სეზონთან დაკავშირებული მოვლენების ნაწილი მასში არის აღწერილი.

სეზონის პრემიერა გაიმართ 1990 წლის 30 სექტემბერს. მასში 22 ეპიზოდი შევიდა. პირველი ორის რეჟისორი თავად დევიდ ლინჩი იყო, ისევე, როგორც მეშვიდე ეპიზოდის, რომელშიც ირკვევა ლორა პალმერის მკვლელის ვინაობა. დევიდი სეზონის ბოლო ეპიზოდის რეჟისორიც არის. 

1991 წლის თებერვალში რობერტ აიგერმა, ABC Entertainment-ის პრეზიდენტმა, განაცხადა, რომ სეზონი დროებით დაიხურებოდა. მაისში იგი ამბობდა, რომ სერიალის განახლების თარიღი უცნობი იყო. 

სერიალის ამ სეზონში აგენტი კუპერი განაგრძობს ლორას მკვლელობის გამოძიებას. მინიშნებებს მას აძლევს იდუმალი გოლიათი, რომელიც სიზმარში იხილა. მორიგი მკვლელობის შემდეგ მკვლელი ნაპოვნია, მაგრამ კუპერს გამოძიების ფედერალური ბიუროს მხრიდან სტატუსი შეუჩერდება, „One Eyed Jacks“-ში ჩატარებული უნებართვო ჩხრეკის გამო. ფსიქიატრიული ჰოსპიტალიდან გარბის უინდომ ერლი, კუპერის ყოფილი თანამშრომელი, რომელიც ტვინ პიქსში ფარულად ჩნდება და დეილს უპირისპირდება. ქალაქი ემზადება კონკურსისთვის „მისს ტვინ პიქსი“, ხოლო კუპერი ცდილობს, დაადგინოს „შავი ვიგვამის“ საიდუმლო, რაშიც შერიფი ტრუმენიც ეხმარება.

 შეზღუდული ტელესერიალი (2017) 

გაგრძელების მოქმედება მიმდინარეობს ჩვენს დროს, თავდაპირველი მოვლენებიდან 25 წლის შემდეგ. ყველა ეპიზოდის რეჟისორები არიან დევიდ ლინჩი და მარკ ფროსტი. თავდაპირველად დაგეგმილი იქნებოდა, რომ სერიალი შედგებოდა ცხრა ეპიზოდისგან, მაგრამ Showtime-ის თხოვნით, მათი რაოდენობა გაიზარდა. სერიალის პრემიერა 2017 წლის 21 მაისს გაიმართა. მასში 18 ეპიზოდია შესული.

 ეპიზოდების სახელწოდებები 

ორიგინალურ სერიალში ეპიზოდებს ოფიციალურად სახელწოდებები არ ჰქონდათ. გერმანიაში სერიალის ჩვენების დროს მათ ისინი შეურჩიეს, შემდგომში კი ინგლისურად თარგმნეს. DVD-ებზე სახელწოდებები აღნიშნული არ არის, მაგრამ CBS-ის საიტზე ყველა გამოქვეყნდა, განმეორებითი ჩვენებისას. ეპიზოდი 2, „Zen, or the Skill to Catch a Killer“, აგრეთვე ცნობილია, როგორც „Zen and the Art of Killer-Catching“. გერმანიაში უკანასკნელი ორი ეპიზოდი ერთად აჩვენეს, მაგრამ აქედან მხოლოდ უკანასკნელს ჰქონდა მითითებული სახელწოდება. ამიტომ, მოყვარულებმა მის წინამორბედს „Miss Twin Peaks“-ს უწოდეს, როგორც CBS-ის საიტზეა მითითებულია. როდესაც ბოლოს წინა ეპიზოდი კიდევ ერთხელ აჩვენეს 1996 წელს, მისი სახელწოდება იყო „The Night of the Decision“.

რეიტინგები

 შენიშვნები

რესურსები ინტერნეტში




სქოლიო


ტვინ პიქსი
ტვინ პიქსი
ტვინ პიქსი